Source: http://docplayer.fi/43228342-Liite-i-valmisteyhteenveto.html
Timestamp: 2018-08-15 07:16:42+00:00
Document Index: 19844628

Matched Legal Cases: ['kko ', 'kko ', 'kko ', 'kko ', 'kko ', 'kko ']

2 1. LÄÄKEVALMISTEEN NIMI Desfluraani Piramal 100 % (v/v), Inhalaatiohöyry, neste 2. VAIKUTTAVAT AINEET JA NIIDEN MÄÄRÄT desfluraani 100 % (v/v) 3. LÄÄKEMUOTO Inhalaatiohöyry, neste Kirkas, väritön neste 4. KLIINISET TIEDOT 4.1 Käyttöaiheet Desfluraani Piramal on inhalaatioaine, joka on tarkoitettu yleisanestesian induktioon ja ylläpitoon sairaalassa ja poliklinikalla suoritettavissa leikkauksissa aikuisilla sekä anestesian ylläpitoon lapsilla ja imeväisillä. 4.2 Annostus ja antotapa Desfluraania saa annostella vain yleisanestesian antoon perehtynyt henkilö erityisesti desfluraanin annosteluun suunnitellun ja tarkoitetun höyrystimen kautta. Välineistön potilaan hengitysteiden avoinna pitämiseen, mekaaniseen ventilaatioon, hapen rikastamiseen ja verenkierron elvytykseen on oltava välittömästi saatavilla. Annostus Yleisanestesian anto on muokattava yksilöllisesti potilaan vasteen perusteella. Annos määräytyy halutun vaikutuksen mukaan, ottaen huomioon potilaan ikä ja kliininen tila. Desfluraanin MAC-arvot (pienimmät pitoisuudet alveoleissa, joilla 50 % potilaista ei tunne kipua kirurgisissa toimenpiteissä) pienenevät potilaan iän myötä. Desfluraanin annostus säädetään sen mukaisesti. Desfluraanin MAC-arvoa 1 vastaava prosentuaalinen pitoisuus kantajakaasussa on määritelty Taulukossa 1 esitetyllä tavalla. Taulukko 1 Desfluraanin MAC-arvoa 1 vastaava prosentuaalinen pitoisuus potilaan iän ja inhalaatioseoksen mukaan (Keskiarvo ± SD) Ikä N * 100 % O 2 N * 60 % N 2 O / 40 % O 2 2 viikkoa 6 9,2 ± 0, viikkoa 5 9,4 ± 0, kuukautta 4 10,0 ± 0,7 5 7,5 ± 0,8 2 vuotta 3 9,1 ± 0, vuotta ,4 ± 0,4 2
3 4 vuotta 4 8,6 ± 0, vuotta 5 8,1 ± 0, vuotta 4 7,3 ± 0,0 4 4,0 ± 0,3 45 vuotta 4 6,0 ± 0,3 6 2,8 ± 0,6 70 vuotta 6 5,2 ± 0,6 6 1,7 ± 0,4 N* = Vaihtovuoroisten parien lukumäärä (käyttäen quantal response up-and-down -menetelmää) Anestesian induktio aikuisilla Ottaen huomioon desfluraanin hengittämisen huono sieto hereillä olevalla potilaalla, tällaisen toimenpiteen hyöty/riski-suhde on analysoitava tapauskohtaisesti. Aikuisilla induktio suositellaan aloittamaan 3 %:n desfluraanipitoisuudella ja suurentamaan pitoisuutta 0,5 1,0 %:lla joka toisella tai kolmannella sisäänhengityksellä. Sisäänhengitetyillä 4 11 % desfluraanipitoisuuksilla kirurginen anestesia saavutetaan yleensä 2 4 minuutissa. Korkeampia pitoisuuksia aina 15 %:iin asti voidaan käyttää. Tällaiset desfluraanipitoisuudet laimentavat kuitenkin suhteessa hapen pitoisuutta ja hapen anto vähintään 30 %:n pitoisuuksilla on aloitettava. Kun induktio on aikaansaatu laskimoon annettavalla lääkkeellä, kuten tiopentaalilla tai propofolilla, voidaan desfluraanin annostelu aloittaa noin 3,0 % (0,5 MAC) 6,0 %:lla (1 MAC), riippumatta siitä, onko kantajakaasuna happi (O 2 ) vai typpioksiduulin ja hapen seos (N 2 O/O 2 ). Aikuisilla oksihemoglobiinin desaturaatio (SpO 2 < 90 %) oli kokonaisuudessaan 6 %. Suuret desfluraanipitoisuudet voivat aiheuttaa haittavaikutuksia ylemmissä hengitysteissä. Ks. kohta 4.8. Anestesian ylläpito aikuisilla Kirurgista anestesiatasoa voidaan pitää yllä 2 6 % desfluraanipitoisuudella, kun sitä käytetään yhdessä typpioksiduulin kanssa. Happea tai hapella rikastettua ilmaa käytettäessä voidaan tarvita 2,5 8,5 %:n desfluraanipitoisuutta. Aikuisilla kirurgista anestesiaa voidaan ylläpitää pienemmillä desfluraanipitoisuuksilla, kun sitä käytetään yhdessä typpioksiduulin kanssa. Esilääkitys Esilääkitys on valittava potilaskohtaisen tarpeen mukaan. Antikolinergisia lääkevalmisteita käytetään anestesialääkärin harkinnan perusteella. Samanaikainen lääkitys Desfluraania voidaan käyttää yhdessä muiden yleisesti anestesian yhteydessä käytettävien aineiden, mieluiten laskimoon annettavien bentsodiatsepiinien ja hypnoottien kanssa. Opioidit ja bentsodiatsepiinit pienentävät anestesiaan tarvittavan desfluraanin määrää. Desfluraanin tarve vähenee myös käytettäessä samanaikaisesti typpioksiduulia (N 2 O). Mikäli lisärentoutus on tarpeen, voidaan lisänä käyttää lihasrelaksantteja. Valmisteen käyttö hammaskirurgiassa Desfluraani Piramal-valmistetta saa käyttää hammaslääkintään ainoastaan sairaaloissa ja poliklinikoilla suoritettavissa leikkauksissa (ks. kohta 4.3, Vasta-aiheet ) Erityisryhmät Munuaisten ja maksan vajaatoimintaa sairastavat potilaat 1 4 %:n desfluraanipitoisuuksia on käytetty menestyksekkäästi yhdessä typpioksiduulin tai hapen kanssa kroonista munuaisten tai maksan vajaatoimintaa sairastavilla potilailla sekä munuaissiirroissa. Lääkkeen vähäisestä metaboliasta johtuen annosta ei tarvitse muuttaa munuaisten ja maksan vajaatoimintaa sairastavilla potilailla. Anestesian induktio neurokirurgisilla potilailla 3
4 Desfluraania tulee antaa korkeintaan MAC-arvolla 0,8 ja yhdessä barbituraatti-induktion kanssa sekä hyperventiloiden (hypokapnia), kunnes aivopaine alenee potilailla, joilla tiedetään tai epäillään esiintyneen aivo-selkäydinnestepaineen (CSFP) kohoamista. Aivojen perfuusiopaineen ylläpitoon on kiinnitettävä asianmukaista huomiota. (Ks. kohta 4.4.). Pediatriset potilaat Desfluraania ei saa käyttää yleisanestesian induktioon lapsilla laryngospasmien korkean esiintyvyyden vuoksi (ks. kohdat 4.3 ja 4.4). Hengitysteihin kohdistuvien haittavaikutusten lisääntyneen ilmaantuvuuden vuoksi desfluraania ei saa käyttää anestesian ylläpitoon alle 6-vuotiailla lapsilla, joita ei ole intuboitu (ks. kohdat 4.3. ja 4.4). Anestesian ylläpito lapsilla Desfluraanin käyttöaiheena on anestesian ylläpito imeväisillä ja lapsilla. Lapsilla kirurgista anestesiatasoa voidaan pitää yllä uloshengityksen desfluraanipitoisuuksilla 5,2 10 % ilman typpioksiduulia tai sen kanssa. Vaikka jopa 18 % desfluraanipitoisuuksia uloshengityksessä on annosteltu lyhyitä aikoja, on tärkeää varmistaa, että sisäänhengitettävä kaasuseos sisältää vähintään 25 %:a happea, jos korkeita pitoisuuksia käytetään typpioksiduulin kanssa. Antotapa Desfluraania annetaan inhalaationa. 4.3 Vasta-aiheet Desfluraania ei saa käyttää - potilaille, joille yleisanestesia on vasta-aiheinen - potilaille, joiden tiedetään olevan yliherkkiä halogenoiduille inhalaatioanesteeteille - potilaille, joilla on tunnettu tai epäilty taipumus maligniin hypertermiaan (MH) tai vastaavasti perinnöllinen taipumus siihen. - anestesian induktioon lapsille merkittävän laryngospasmin riskin vuoksi. Hengitysteihin kohdistuvien haittavaikutusten lisääntyneen ilmaantuvuuden vuoksi desfluraania ei saa käyttää anestesian ylläpitoon alle 6-vuotiailla lapsilla, joita ei ole intuboitu. - ainoana anesteettina potilaille, joilla sydämen sykkeen nopeutuminen tai verenpaineen kohoaminen on ei-toivottavaa. - potilaille, joilla on aiemmin esiintynyt halogenoidusta inhalaatioanesteetista johtuneita maksan toimintahäiriöitä, selittämätöntä kuumetta tai leukosytoosia. - Desfluraanin käyttö on vasta-aiheista potilaille, joille tehdään hammaskirurgisia toimenpiteitä muualla kuin sairaalassa tai poliklinikalla. 4.4 Varoitukset ja käyttöön liittyvät varotoimet Desfluraania tulee käyttää varoen potilaille, joita ei ole intuboitu. Maligni hypertermia (MH) Herkillä potilailla (joilla on anamneesissa malignia hypertermiaa, myopatioita kuten lihasdystrofia, Kingin oireyhtymä, myotoninen dystrofia, Shy Mageen oireyhtymä) voimakkaat inhalaatioanesteetit voivat laukaista luurankolihasten hypermetabolisen tilan, joka lisää suuresti elimistön hapentarvetta ja aiheuttaa kliinisen oireyhtymän nimeltä maligni hypertermia. Desfluraanin on todettu olevan malignin hypertermian mahdollinen laukaisija. Kliinisinä oireina nähdään hyperkapnia, johon voi liittyä lihasten jäykkyyttä, takykardiaa, tihentynyt hengitysfrekvenssi, syanoosi, rytmihäiriöitä ja/tai epävakaa verenpaine. Jotkut näistä epäspesifisistä oireista voivat ilmetä myös kevyen anestesian, akuutin hypoksian, hyperkapnian tai hypovolemian aikana. Malignin hypertermian hoitoon sisältyvät laukaisevien valmisteiden annon lopettaminen, dantroleenin antaminen laskimoon sekä muu tarvittava tukihoito. Jälkeenpäin saattaa esiintyä munuaisten vajaatoimintaa, minkä vuoksi virtsaneritystä on seurattava ja ylläpidettävä mahdollisuuksien mukaan. 4
5 Desfluraania ei saa käyttää maligniin hypertermiaan taipuvaisille potilaille. Perioperatiivinen hyperkalemia Inhalaatioanesteettien käyttöön on liittynyt harvoissa tapauksissa seerumin kaliumpitoisuuden nousua, joka on leikkauksen jälkeen aiheuttanut pediatrisilla potilailla rytmihäiriöitä ja kuolemantapauksia. Potilaat, joilla on piilevä tai tiedossa oleva neuromuskulaarinen sairaus (etenkin Duchennen lihasdystrofia) ovat ilmeisesti kaikkein alttiimpia näille häiriöille. Useimpien, joskaan ei kaikkien, tapausten yhteydessä oli käytetty samanaikaisesti suksinyylikoliinia. Näillä potilailla todettiin myös lihasvaurioita, seerumin kreatiniinikinaasiarvon suurenemista ja myoglobinuriaa. Tapaukset muistuttivat malignia hypertermiaa, mutta yhdelläkään potilaalla ei ilmennyt merkkejä tai oireita lihasjäykkyydestä tai hypermetaboliasta. Nopeat ja tehokkaat toimenpiteet hyperkalemian ja rytmihäiriöiden hoitamiseksi ovat suositeltavia, samoin kuin mahdollisen piilevän hermolihassairauden tutkiminen jälkikäteen. Obstetriikka Desfluraanin turvallisuutta obstetrisissa toimenpiteissä ei ole voitu varmistaa tutkittujen potilaiden vähäisen määrän vuoksi. Desfluraani relaksoi kohtua ja vähentää istukan verenvirtausta. (Ks. kohta 4.6). Veren glukoosin nousu Desfluraanin käyttöön on liittynyt vähäistä veren glukoosin nousua leikkauksen aikana. Halogenoitujen anesteettien käytön yhteydessä on raportoitu maksan toimintahäiriöitä, keltaisuutta ja hengenvaarallista maksanekroosia. Tällaiset reaktiot näyttävät viittaavan yliherkkyyteen. Desfluraani voi aiheuttaa yliherkistymisestä johtuvaa maksatulehdusta potilailla, jotka ovat herkistyneet aiemmasta altistuksesta halogenoiduille anesteeteille. Maksakirroosi, virusmaksatulehdus tai muu olemassa oleva maksasairaus voi johtaa jonkin muu kuin halogenoidun anesteetin valintaan. Desfluraani saattaa aiheuttaa annosriippuvaista aivo-selkäydinnestepaineen (CSFP) kohoamista, kun sitä annetaan potilaille, joilla on kallonsisäistä tilaa vieviä vammoja. Näille potilaille desfluraania tulee antaa korkeintaan MAC-arvolla 0,8 ja yhdessä barbituraatti-induktion kanssa sekä hyperventiloiden (hypokapnia), kunnes aivopaine alenee. Aivojen perfuusiopaineen ylläpitoon on kiinnitettävä asianmukaista huomiota. Anestesian ylläpidon aikana nopeiden asteittaisten uloshengityksen aikaisten desfluraanipitoisuuksien nousujen seurauksena esiintyvät sydämen sykkeen nopeutuminen ja verenpaineen kohoaminen eivät välttämättä ole osoitus riittämättömästä anestesiasta. Sympaattisen hermoston aktivoitumisesta johtuvat muutokset palautuvat noin neljässä minuutissa. Ennen desfluraanipitoisuuden nopeaa nousua tai ilman sitä esiintyvät sydämen sykkeen nopeutuminen ja verenpaineen kohoaminen voidaan tulkita kevyeksi anestesiaksi. Verenpaineen lasku ja hengityksen lamaantuminen lisääntyvät anestesian syvetessä. Desfluraani voi reagoida kuivuneiden hiilidioksidiabsorbenttien(co 2 ) kanssa ja muodostaa hiilimonoksidia, mikä saattaa johtaa karboksihemoglobiinin pitoisuuksien kohoamiseen joillakin potilailla. Tapauskohtaiset raportit viittaavat siihen, että bariumhydroksidikalkki ja natronkalkki kuivuvat kun tuorekaasua virtaa CO 2 -säiliön läpi suurilla nopeuksilla useiden tuntien tai päivien ajan. Hiilimonoksidin muodostuminen ei ole kliinisesti merkittävää, kun absorbentti on normaalin kostea. Noudata tarkasti valmistajan antamia CO 2 -absorbenttien käyttöä koskevia ohjeita. Mikäli lääkäri epäilee CO 2 -absorbentin kuivuneen, se tulee vaihtaa ennen seuraavaa desfluraanin antoa. Nopea herääminen desfluraanianestesiasta on otettava huomioon, jos leikkauksen jälkeistä kipua on odotettavissa. On huolehdittava siitä, että potilas saa asianmukaista kivunlievitystä toimenpiteen lopussa tai varhaisessa vaiheessa heräämöön siirryttyään. Toistuvasti lyhyen ajan kuluessa annettavaan anestesiaan on suhtauduttava varovaisuudella. 5
6 Desfluraanin vaikutuksia hypovoleemisiin, hypotensiivisiin tai heikkokuntoisiin potilaisiin ei ole tutkittu laajalti. Näiden potilaiden kohdalla desfluraanin pitoisuuksia on syytä pienentää. Koska desfluraani voi aiheuttaa bronkospasmeja, sitä ei saa antaa potilaille, jotka ovat alttiita keuhkoputkien supistumiselle. Anestesian induktion aikana saattaa esiintyä lyhytkestoista, jatkuvaa eksitaatiota. Desfluraanilla on sepelvaltimoita laajentava vaikutus. Sepelvaltimotautia sairastavilla potilailla on stabiilin hemodynamiikan ylläpitäminen tärkeää sydänlihasiskemian välttämiseksi. Desfluraania ei saa käyttää ainoana anesteettina potilaille, joilla on sepelvaltimotaudin, sydämen sykkeen nopeutumisen tai verenpaineen kohoamisen vaara. Välikorvakirurgia Samoin kuin muut inhalaatioanesteetit, desfluraani lisää välikorvan painetta erityisesti lapsilla. Tämän vuoksi on suositeltavaa tarkkailla välikorvan painetta desfluraanianestesian aikana. Pediatriset potilaat Anestesian ylläpito lapsilla Varovaisuutta tulee noudattaa käytettäessä desfluraania anestesian ylläpitoon 6-vuotiailla ja sitä nuoremmilla lapsilla kurkunpäänaamarin (LMA) kanssa johtuen hengitysteihin liittyvien haittavaikutusten, esim. yskimisen ja laryngospasmin, lisääntyneen riskin vuoksi ja varsinkin, jos LMA poistetaan syvän anestesian aikana (ks. kohta 4.2). Desfluraania tulee käyttää varoen lapsilla, joilla on äskettäin diagnosoitu ylähengitysteiden infektio, sillä on olemassa mahdollisen hengitysteiden ahtautumisen ja hengitysteiden virtausvastuksen vaara. 4.5 Yhteisvaikutukset muiden lääkevalmisteiden kanssa sekä muut yhteisvaikutukset Desfluraani voimistaa yleisesti käytettyjen lihasrelaksanttien vaikutusta. Typpioksiduulin samanaikainen käyttö pienentää desfluraanin MAC-arvoa (ks. taulukko 1). Depolarisoivat ja ei-depolarisoivat lihasrelaksantit Desfluraani voimistaa yleisesti käytettyjen lihasrelaksanttien vaikutusta. Desfluraanin anestesiapitoisuudet tasapainotilassa vähentävät suksametonin ED95 -arvoa noin 30 prosentilla sekä atrakuriinin ja pankuronin ED95 -arvoa noin 50 prosentilla verrattuna N 2 O/opioidianestesiaan. Taulukossa 2 on lueteltu ne pankuronin, atrakuurin ja suksametonin annokset, joita tarvitaan hermoärsykkeen johtumisen vähentämiseksi 95 prosentilla (ED95) hermo-lihasliitoksessa eri desfluraanipitoisuuksilla (annokset ovat samat kuin isofluraanilla). Vekuronin ED95 on 14 % alhaisempi desfluraanilla kuin isofluraanilla. Lisäksi hermo-lihasliitoksen salpautumisesta toipuminen kestää kauemmin desfluraanilla kuin isofluraanilla. Taulukko 2 - Lihasrelaksanttiannokset (mg/kg), jotka vähentävät hermoärsykkeen johtumista hermo-lihasliitoksessa 95 %. MAC Desfluraani Pankuroni Atrakuuri Suksametoni Vekuroni 0,65, MAC/ 60 % N 2 O/O 2 1,25, MAC / 60 % N 2 O/O 2 1,25, MAC / 100 % O 2 0,026 0,123 * ND * ND 0,018 0,091 * ND * ND 0,022 0,120 0,362 0,019 6
7 * ND = ei määritetty Esilääkitys Kliinisissä tutkimuksissa ei ole raportoitu kliinisesti merkittäviä yhteisvaikutuksia yleisesti käytettyjen esilääkitysten tai anestesian aikana käytettävien (laskimonsisäisten ja paikallisten anesteettien) lääkkeiden kanssa. Desfluraanin vaikutusta muiden lääkeaineiden hyötyosuuteen ei ole määritetty. Opioidit ja bentsodiatsepiinit Eri desfluraanipitoisuuksilla nukutetut potilaat, joille annettiin asteittain suurenevia fentanyyliannoksia, tarvitsivat anesteetteja vähemmän tai heidän MAC-arvonsa pieneni selvästi. Suurenevat laskimoon annetut midatsolaamiannokset pienensivät MAC-arvoa hieman (ks. Taulukko 3). MAC-arvo pieneni saman verran kuin isofluraanilla. Muiden opioidien ja sedatiivien odotetaan vaikuttavan MAC-arvoon samalla tavalla. Taulukko 3 Fentanyylin tai midatsolaamin vaikutus desfluraanin pitoisuuteen (0,6 0,8 MAC/O 2 ) Desfluraanipitoisuus* hapessa (%) Pitoisuus pienentynyt (%) Ei fentanyylia 6,33 6,35 - Fentanyyli (3 µg/kg) 3,12 3, Fentanyyli (6 µg/kg) 2,25 2, Ei midatsolaamia 5,85 6,86 - Midatsolaami (25 μg/kg) 4,93 15,7 Midatsolaami (50 µg/kg) 4,88 16,6 * vuotiaat potilaat 4.6 Hedelmällisyys, raskaus ja imetys Desfluraanin turvallisuutta obstetrisissa toimenpiteissä ei ole voitu varmistaa tutkittujen potilaiden vähäisen määrän vuoksi. Desfluraani relaksoi kohtua ja vähentää istukan verenvirtausta. Desfluraanin käytöstä raskaana oleville tai imettäville naisille ei ole riittävästi tietoa, siksi sitä ei suositella käytettäväksi raskauden ja imetyksen aikana. 4.7 Vaikutus ajokykyyn ja koneiden käyttökykyyn Ei ole olemassa tietoa desfluraanin anestesian jälkeisistä vaikutuksista ajokykyyn tai koneiden käyttökykyyn. Potilasta on kuitenkin varoitettava, että yleisanestesia voi heikentää kykyä suoriutua tällaisista tehtävistä, minkä vuoksi niitä on vältettävä 24 tunnin ajan anestesian jälkeen. 4.8 Haittavaikutukset Desfluraani saattaa aiheuttaa annosriippuvaista sydämen toimintaan ja hengitykseen liittyvää lamaantumista sekä vähäistä veren glukoosin nousua leikkauksen aikana. Useimmat haittavaikutukset ovat lieviä tai kohtalaisia. Pahoinvointia ja oksentelua on havaittu leikkauksen jälkeisenä aikana. Nämä ovat tavallisia leikkauksen ja yleisanestesian jälkeen, ja saattavat johtua inhalaatioanesteetista, muista leikkauksen aikana ja sen jälkeen annetuista lääkkeistä ja potilaan vasteesta leikkaukseen. Alla lueteltujen haittavaikutusten yleisyys on luokiteltu seuraavasti: Hyvin yleinen ( 1/10) ( 1/100, <1/10) ( 1/1 000, <1/100) Harvinainen ( 1/10 000, <1/1 000) Hyvin harvinainen (<1/10 000) (koska saatavissa oleva tieto ei riitä arviointiin) 7
8 Taulukossa 4 haittavaikutukset on lueteltu MedDRA-elinjärjestelmäluokituksen ja esiintymistiheyden mukaan. Taulukko 4 Haittavaikutukset Elinjärjestelmä Haittavaikutus Esiintymistiheys Infektiot Nielutulehdus Veri ja imukudos Koagulopatia Aineenvaihdunta ja ravitsemus Psyykkiset häiriöt Hermosto Silmät Sydän Verisuonisto Hengityselimet, rintakehä ja välikarsina Hyperkalemia Hypokalemia Metabolinen asidoosi Hengityksen pidätys Kiihtyneisyys Päänsärky Uneliaisuus Kouristukset Sidekalvotulehdus Silmän keltaisuus Nodaalinen arytmia Bradykardia Takykardia Hypertensio Sydäninfarkti Sydänlihasiskemia Rytmihäiriö Sydämen pysähdys Kääntyvien kärkien takykardia (torsade de pointes) Kammion vajaatoiminta Kammion hypokinesia Eteisvärinä Vasodilaatio Maligni hypertensio Verenvuoto Hypotensio Sokki Apnea 1 Yskä 1 Laryngospasmi 2 Hypoksia 1 Hengitysvajaus Hengitysvaikeudet Bronkospasmi Veriyskä Ruoansulatuselimistö Oksentelu 1 Maksa ja sappi Pahoinvointi 1 Syljen liikaeritys 1 Akuutti haimatulehdus Vatsakipu Maksan vajaatoiminta Maksasolunekroosi Sytolyyttinen maksatulehdus Kolestaasi Ikterus Heikentynyt maksan toiminta, 8 Hyvin yleinen Hyvin yleinen
9 Iho ja ihonalainen kudos Luusto, lihakset ja sidekudos Yleisoireet ja antopaikassa todettavat haitat Tutkimukset Vammat ja myrkytykset 3 maksasairaus Urtikaria Eryteema Myalgia Rabdomyolyysi Maligni hypertermia Astenia Epämiellyttävä olo Kreatiinifosfokinaasin nousu EKG-poikkeavuudet QTc-ajan piteneminen ST-T -muutokset T-aallon inversio EKG:ssä Alaniiniaminotransferaasin nousu Aspartaattiaminotransferaasin nousu Normaalista poikkeava verenhyytymiskoe Ammoniakkipitoisuuden nousu Veren bilirubiinipitoisuuden nousu Heitehuimaus Migreeni Takyarytmia Palpitaatio Silmien polttelu Ohimenevä sokeus Enkefalopatia Haavainen sarveiskalvotulehdus Silmien verekkyys Heikentynyt näkökyky Silmän ärsytys Silmäkipu Väsymys Polttava tunne iholla 1 Raportoitu anestesian induktion ja ylläpidon aikana 2 Raportoitu anestesian induktion aikana 3 Raportoitu muiden kuin potilaiden tahattoman altistumisen jälkeen Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty haitta-tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista (seuraavalle taholle): www-sivusto: Lääkealan turvallisuus- ja kehittämiskeskus Fimea Lääkkeiden haittavaikutusrekisteri PL FIMEA 4.9 Yliannostus Kokemukset ihmisillä Ei ole kokemusta desfluraanin yliannostuksesta ihmisellä. Yliannostuksen oireet ja hoito 9
10 Desfluraanin yliannostuksen oireet ovat odotettavasti samanlaisia kuin muilla höyrystettävillä inhalaatioanesteeteilla: anestesian syveneminen, sydän- ja/tai hengityslama spontaanisti hengittävillä potilailla ja hypotensio ventiloiduilla potilailla, joilla saattaa esiintyä hyperkapniaa ja hypoksiaa vasta myöhäisessä vaiheessa. Yliannostustapauksissa toimitaan seuraavasti: Desfluraanin anto lopetetaan, ilmatien avoimuus varmistetaan ja aloitetaan avustettu tai kontrolloitu ventilaatio puhtaalla hapella. Verenkiertotoimintaa on tuettava ja ylläpidettävä asianmukaisella tavalla. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Hermosto; yleisanestesiassa käytettävät valmisteet; halogenoidut hiilivedyt; ATC-koodi: N01AB07 Desfluraani kuuluu halogenoituihin metyylietyylieettereihin, jotka annostellaan inhaloimalla. Se saa aikaan annoksesta riippuvan tilapäisen tajunnan ja kiputunnon menetyksen, estää tahdonalaisen motorisen aktiviteetin, vähentää autonomisia refleksejä ja lamauttaa hengitys- ja verenkiertoelimistön toiminnan. Muita saman ryhmän aineita ovat enfluraani ja sen rakenteellinen isomeeri, isofluraani, jotka on halogenoitu sekä kloorilla että fluorilla. Desfluraani on halogenoitu ainoastaan fluorilla. Kuten desfluraanin rakenteesta voidaan päätellä, desfluraanin veri-kaasujakautumisvakio (0,42) on pienempi kuin kaikilla muilla potenteilla inhalaatioanesteeteilla (isofluraanin veri-kaasujakautumisvakio on 1,4), ja vieläkin pienempi kuin typpioksiduulilla (0,46). Nämä tiedot osoittavat, että desfluraani on sopiva aine käytettäväksi silloin, kun nopea anestesiasta toipuminen on tarpeen. Eläimillä tehtyjen tutkimusten perusteella anestesian induktio ja anestesiasta toipuminen tapahtuvat nopeammin desfluraanilla kuin isofluraanilla, jolla on samanlainen kardiovaskulaarinen profiili. Desfluraanianestesian aikana EEG:ssä ei ole ilmennyt merkkejä epilepsiakohtauksista tai muista keskushermostoon kohdistuvista epätoivottavista vaikutuksista, eikä adjuvanttilääkityksen samanaikainen käyttö ole tuottanut odottamattomia tai toksisia EEG-vasteita. Tutkimukset malignille hypertermialle altteilla sioilla osoittivat, että desfluraani on voimakas malignin hypertermian laukaisija. Desfluraanin farmakologinen vaikutus korreloi uloshengitysilman desfluraanipitoisuuden kanssa. 5.2 Farmakokinetiikka Yleiset ominaisuudet Kuten desfluraanin fysikaalis-kemiallisen profiilin perusteella on voitu ennustaa, sekä eläimillä että ihmisellä tehdyt farmakokineettiset tutkimukset viittaavat siihen, että desfluraani kulkeutuu elimistöön hieman nopeammin kuin muut höyrystettävät anesteetit, ja mahdollistaa anestesian nopeamman induktion. Se myös poistuu elimistöstä nopeammin, mikä nopeuttaa anestesiasta toipumista ja mahdollistaa anestesiasyvyyden säätämisen joustavasti. Desfluraani eliminoituu keuhkojen kautta ja sen metabolia on minimaalista (0,02 %), joten toksisten vaikutusten mahdollisuus on pieni. Ominaisuudet potilailla Desfluraanin farmakologinen vaikutus korreloi sisäänhengitysilman desfluraanipitoisuuden kanssa. Desfluraanin merkittävimmät haittavaikutukset ovat sen farmakologisen vaikutuksen pidemmälle menneitä muotoja. 10
11 MAC-arvo (pienin pitoisuus alveoleissa) pienenee iän myötä. Annostusta suositellaan pienentämään potilaille, joilla on hypovolemia, hypotensio tai huono yleiskunto (ks. kohta 4.4).). 5.3 Prekliiniset tiedot turvallisuudesta Akuutti ja subkrooninen toksisuus Desfluraanin akuuttia ja subkroonista toksisuutta koskevat tutkimukset ovat osoittaneet, että se lamaa hengitys- ja verenkiertoelimistön toimintaa pitoisuusriippuvaisesti ja ennustettavissa ja hallittavissa olevalla tavalla. Tässä yhteydessä desfluraani ei ole aiheuttanut elinspesifistä toksisuutta. Lisääntymistoksisuus Alkiotoksisuutta koskevissa tutkimuksissa, joissa rotille ja kaneille annettiin 1 MAC desfluraania organogeneesin aikana, todettiin alkiotoksisia vaikutuksia 4 MAC-tuntia/vrk -altistusjakson jälkeen. Rotilla tutkittiin vaikutuksia kiertoon, hedelmällisyyteen, tiineyteen, synnytykseen ja imetykseen. Myös poikasten peri- ja postnataalista kehitystä tutkittiin. Kun emot altistettiin 4 MAC-tunnille, poikasilla havaittiin syntymäpainon pienenemistä ja vähäisempää painon nousua imetysaikana. Urosja naarasrottien hedelmällisyys heikkeni tällä annoksella. Lisääntymistoksisuus rajoittui annosryhmiin, joissa muita toksisia vaikutuksia esiintyi myös vanhemmilla. Mutageenisuus Yksityiskohtaisissa in vivo ja in vitro -tutkimuksissa ei ole todettu näyttöä desfluraanin mutageenisuudesta. Karsinogeenisuus Pitkäaikaisia desfluraanin karsinogeenisuutta koskevia tutkimuksia ei ole tehty. 6. FARMASEUTTISET TIEDOT 6.1 Apuaineet Ei ole. 6.2 Yhteensopimattomuudet Desfluraani voi reagoida kuivuneiden hiilidioksidiabsorbenttien (CO 2 ) kanssa ja muodostaa hiilimonoksidia (CO). Hiilimonoksidin muodostumisen vaaran ehkäisemiseksi takaisinhengitysjärjestelmissä ja kohonneiden karboksihemoglobiinin pitoisuuksien mahdollisuuden ehkäisemiseksi on käytettävä tuoreita (kosteita) hiilidioksiabsorbentteja. Koska yhteensopimattomuustutkimuksia ei ole tehty, lääkevalmistetta ei saa sekoittaa muiden lääkevalmisteiden kanssa. 6.3 Kestoaika 2 vuotta. 6.4 Säilytys Säilytä alle 30 C. Pidä pullo pystyasennossa tiiviisti suljettuna. 6.5 Pakkaustyyppi ja pakkauskoko (pakkauskoot) Kullanruskeasta tyypin III lasista valmistettu 250 ml lasipullo, jota peittää PVC-kuori ja joka on varustettu HDPE/EPDM -sulkimella ja alumiinireunuksella. 11
12 Pakattu valmiste toimitetaan 6 kpl laatikoissa. 6.6 Erityiset varotoimet hävittämiselle ja muut käsittelyohjeet Käyttämätön lääkevalmiste tai jäte on hävitettävä paikallisten vaatimusten mukaisesti. Hoitoalan ammattilaisten tahaton altistuminen desfluraanille voi johtaa ei-toivottujen vaikutusten vaaraan. 7. MYYNTILUVAN HALTIJA Piramal Healthcare UK Limited Whalton Road, Morpeth Northumberland NE61 3YA Iso-Britannia 8. MYYNTILUVAN NUMERO(T) MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ Myyntiluvan myöntämisen päivämäärä: PP.KK.VVVV 10. TEKSTIN MUUTTAMISPÄIVÄMÄÄRÄ